fr da nb da fr da da pl en da nb da en da da da da da da sv da it en de da de da en da fr pl hu de en da da da de de fr en da da fr it fr de da da da da da ar da
7. september 2014 salat champignoncitroneddikehvidløgolivenoliepersille
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Min husbond har en forkærlighed for rå champignon. Jeg lærte hurtigt at man ikke skal sætte ham til at snitte champignon, for så er det halve væk inden man er kommet i gang med tilberedningen. For hans skyld fandt jeg derfor for mange år siden på en salat med rå champignon, løg og persille. Gennem årene har salaten ændret sig lidt, og her til aften stod den på menuen (sammen med lasagne) i en lidt friskere variant end jeg tidligere har lavet.
I går var jeg på FoodFestival i Århus (hvor man primært stod i lange køer for at få smagsprøver), hvor jeg indkøbte fire forskellige sorter danske hvidløg (herfra).  De skulle smage meget forskelligt (har ikke nået at smage på alle fire endnu), og jeg valgte en af de sorter, der skulle være mildest i rå form – den hedder Therador, og gav en delikat hvidløgssmag, som ikke overdøvede de lækre champignons. Jeg forsøger for så vidt muligt at styre udenom de kinesiske hvidløg, man kan få i fleste supermarkeder, da jeg ikke synes de smager ordentligt. Kan man få sydeuropæiske eller danske hvidløg er det klart at foretrække. Har du kun de kinesiske hvidløg, må du lige smage dig frem, og justere hvidløgsmængden. Lad være med at presse hvidløget, hak det i stedet, så får du mere smag og mindre styrke.
Champignonsalat (til 2 pers.)
1 bakke champignon, 200-250 g
2 spsk hakket persille
1 tsk revet citronskal
1 spsk hyldeblomsteddike (eller citronsaft)
Rens champignon og del dem i kvarte. Hak hvidløg og persille.
Kom olivenolie, eddike, citronskal og hvidløg i en skål og pisk det sammen til en dressing. Tilsæt lidt salt og peber og smag til. Vend champignon og persille i dressingen og lad salaten trække i en halv time. Læg salaten på en pæn tallerken og server
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl roge wogw wlgewr lwgnkw wjgj ljaejnga lkwg
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.